<p style="text-align: justify;">Tokyo – Mungkin ini adalah makhluk paling menakutkan di lautan?</p>
<p style="text-align: justify;">Ikan yu bermulut besar ini yang jarang ditemui `megamouth' dan digelar makhluk asing ini ditemui di dasar laut pada kedalaman 800 meter.</p>
<p style="text-align: justify;">Proses autopsi ke atasnya dijalankan secara terbuka di hadapan 1,500 orang oleh sepasukan pakar dari Muzium Sains Marin.</p>
<p style="text-align: justify;">Ia merupakan kali ke-13 megamouth ini ditangkap di Jepun manakala di dunia, ia adalah yang ke-58.</p>
<p style="text-align: justify;">Tangkapan ini merupakan peluang kepada saintis untuk memahami dengan lebih mendalam biologi megamouth , yang selama ini tidak banyak diketahui mengenainya.</p>
<p style="text-align: justify;">Namun di sebalik misterinya, dipercayai ikan ini menghabiskan masa dengan berenang di dasar laut dan hanya naik ke permukaan air pada waktu malam untuk mencari makanan.</p>
<p style="text-align: justify;">Ia mula ditangkap di Hawai pada kedalaman 165 meter selepas giginya terperangkap dalam sauh sebuah kapal penyelidik.</p>
<p style="text-align: justify;">Yu ini pernah ditemui terdampar di pantai Australia Barat pada Ogos 1988.</p>

<blockquote class="twitter-tweet" lang="en"><p>Yu `Makhluk Asing’ Ditemui Di Dasar Laut <a href="http://t.co/uW5Mjqyin3">http://t.co/uW5Mjqyin3</a> via <a href="https://twitter.com/ShareThis">@sharethis</a></p>&mdash; mynewshub (@mynewshub) <a href="https://twitter.com/mynewshub/statuses/464676082654789632">May 9, 2014</a></blockquote>
<script async src="//platform.twitter.com/widgets.js" charset="utf-8"></script>