Isteri salah seorang penumpang pesawat Penerbangan Malaysia (MAS) MH370, Paul Weeks mengumumkan kempen kutipan derma bermula esok, bagi mengumpul dana menjejak pesawat yang hilang secara misteri sejak 8 Mac lalu hingga ke hari ini.

Usaha kutipan dana ini bagaimanapun hanya melibatkan keluarga penumpang dari Amerika Syarikat, Australia, Perancis, India dan  New Zealand tanpa melibatkan keluarga dari China dan Malaysia.

Danica Weeks berkata, dia dan keluarga penumpang terlibat akan melakukan apa sahaja bagi mendapatkan maklumat sebenar memandangkan mereka percaya, ada maklumat tertentu disembunyikan pihak berkuasa daripada pengetahuan mereka.

Mereka menyasarkan kutipan USD3 juta (RM10 juta) untuk mengumpul maklumat yang boleh memberi petunjuk baharu dan USD2 juta (RM6 juta) lagi untuk membiayai kos penyiasat persendirian.

Danica memberitahu Herald on Sunday, dia dan waris penumpang MH370 kini berada dalam keadaan terdesak hingga terpaksa menggunakan ikhtiar cara ini.

<a href="http://mynewshub.my/main/wp-content/uploads/2014/06/213-472x332.jpg"><img class="alignnone size-medium wp-image-278609" src="http://mynewshub.my/main/wp-content/uploads/2014/06/213-472x332-300x211.jpg" alt="Composed of families from the United States, Australia, France, India, and New Zealand, the campaign does not include the participation of Chinese or Malaysian families, whose relatives were the primary travelers on the plane." width="300" height="211" /></a>

Danica sendiri, kini sudah berhenti kerja bagi memberikan sepenuh tumpuan bagi menjejak suaminya selain menghabiskan lebih banyak masa bersama dua anaknya yang terkesan dengan kehilangan tiba-tiba bapa mereka.

Dinamakan kutipan derma "Reward MH370: The Search for the Truth", orang ramai boleh mula memberi sumbangan bermula esok di laman web Indiegogo. <strong>- MYNEWSHUB.MY</strong>

<strong>Oleh: REM RAMZI</strong>
<strong>Sumber: rt.com</strong>

&nbsp;