JOHOR BAHRU - Sepasang suami isteri berdepan detik cemas apabila rumah mereka dimasuki dua lelaki bersenjatakan parang untuk tujuan merompak sehingga mereka kerugian hampir RM2,400.

Pasangan itu berada di rumah bersama seorang pekerja kontrak sebelum didatangi suspek yang menaiki kereta Proton Perdana kira-kira jam 3 petang, semalam.

Ketua Polis Daerah Johor Bahru Selatan Asisten Komisioner Sulaiman Salleh berkata, dua suspek yang masuk ke rumah pasangan itu mengarahkan mangsa nenyerahkan barangan berharga mereka dan mangsa kerugian wang tunai RM400, telefon bimbit, kad pengenalan, lesen memandu serta dua kad ATM.

Menurut beliau, bertindak atas maklumat, pihak polis berjaya menahan dua suspek yang sebelum itu cuba melarikan diri dengan memecut laju sebuah kereta dan terhenti di jalan mati berhampiran Jalan Kebun Teh di sini, kira-kira jam 4 petang semalam.

Kes disiasat mengikut Seksyen 395/397 Kanun Keseksaan kerana melakukan rompakan berkumpulan dengan bersenjata atau cuba menyebabkan kematian. - Harian Metro