China – Gara-gara seronok bermain, seorang budak berusia tiga tahun, Peng, tersangkut dalam mesin basuh di rumahnya.

Selepas 30 minit cuba menarik Peng keluar dari mesin berkenaan, ibunya, Qian Tien, 27 akhirnya mengalah dan terpaksa memanggil anggota bomba.

Bagi mengeluarkan Peng dari mesin basuh berkenaan, bomba terpaksa menggunakan gergaji elektrik untuk memotong bahagian dalam mesin itu.

``Budak itu tidak takut langsung malah dia seronok apabila mendapati anggota bomba datang ke rumahnya.

``Saya rasa ibunya yang amat bimbang selepas melihat kami menggunakan gergaji tetapi ia selamat,’’ kata jurucakap Bomba.

Budak itu berjaya dibawa keluar dari mesin tersebut namun ibunya terpaksa membeli mesin basuh yang baru.