BELO HORIZONTE - Air mata, kapten Brazil, David Luiz menceritakan segala-galanya. Dia memohon maaf kepada seluruh negara selepas skuad kebangsaan dibelasah Jerman 7-1 dalam saingan separuh akhir di Stadium Mineirao, sebentar tadi.

“Maaf kepada semua, maaf kepada setiap rakyat Brazil,” kata Luiz yang menangis selepas dia dan rakan sepasukan menanggung aib besar di laman sendiri.

“Saya hanya mahu melihat semua orang kita senyum. Kami semua bagaimana penting untuk kami melihat semua rakyat Brazil gembira, sekurang-kurangnya untuk bola sepak.

“Mereka (Jerman) lebih baik daripada kami. Persiapan mereka lebih baik. Mereka bermain lebih baik.

“Ia satu hari paling sedih tapi ia juga hari untuk belajar sesuatu.”

Kekalahan 1-7 adalah yang terburuk pernah ditanggung Brazil dalam sejarah 100 tahun bola sepak mereka. - AFP