KUALA LUMPUR - Perdana Menteri, Datuk Seri Najib Razak menyampaikan ucapan takziah kepada bekas Menteri Perdagangan Antarabangsa dan Industri, Tan Sri Rafidah Aziz, atas pemergian suami beliau, Tan Sri Mohamed Basir Ahmad, awal pagi tadi.

"Saya telah sampaikan ucapan takziah kepada Tan Sri Rafidah Aziz atas pemergian suami beliau awal pagi tadi. Al Fatihah," katanya dalam entri akaun Twitter @NajibRazak sebentar tadi.

Allahyarham Mohamed Basir yang juga bekas Pengerusi Maybank, meninggal dunia di Hospital Besar Singapura pada jam 3.51 pagi tadi. - <strong>Berita Harian</strong>