Weihai (China) - Seorang pegawai polis terselamat daripada dikenakan tindakan disiplin selepas gagal mengawal van yang dipandunya, mengakibatkan ia tergantung di sebuah bangunan tiga tingkat.

Park He, 35, dalam perjalanan pulang ke balai polis di bandar Weihai, wilayah Shandong, di timur China selepas menyertai operasi ketika kemalangan berlaku.

Penyelia Park berkata, dia membelok ke kiri selepas melihat sebuah kenderaan lain berada di laluannya.

“Dia mempunyai pilihan untuk membelok ke kiri atau kanan. Dia mengambil keputusan yang salah apabila bertindak membelok ke kiri kerana ia bumbung sebuah bangunan kediaman tiga tingkat yang berada di atas jalan raya.

”Jika dia membelok ke kanan, sudah tentu cerita ini tidak berakhir sebegini hebat. Bagaimanapun, dia tidak akan dikenakan tindakan disiplin kerana dia bertindak demikian untuk menyelamatkan nyawa orang lain dengan meletakkan dirinya sendiri dalam bahaya,” kata jurucakap polis.

Semua orang melakukan kesilapan. Namun, dia pelu menjalani kursus memandu selanjutnya sebelum kami membenarkan dia memandu van lain.

Van itu terpaksa diangkat dengan mengguna kren bagi mengelak ia terhempas ke bawah. - Agensi

&nbsp;