Mengapakah golongan pencuri masih tidak sedar, bahawa jika mereka tertangkap ketika melakukan jenayah, mereka akan dibelasah teruk oleh orang ramai?

Begitulah nasib dua lelaki apabila dipukul <span style="color: #0000ff;"><strong><a title="Rockers Pukul Isteri Depan Orang Ramai" href="http://mynewshub.my/main/2014/06/07/rockers-pukul-isteri-depan-orang-ramai/" target="_blank"><span style="color: #0000ff;">orang ramai </span></a></strong></span>selepas ditangkap ketika cuba memecah masuk sebuah rumah di Taman Chai Leng di Butterworth, Pulau Pinang pada pukul 2.15 petang kelmarin, menurut laporan laman web Harian Metro.

Dalam kejadian itu, suspek yang berusia 28 dan 37 tahun menceroboh kawasan rumah berkenaan selepas menyangkakan pemiliknya tidak berada di situ.

Namun, gelagat dua<strong> <a title="Empat Suspek Kes Rogol Ketereh Akan Didakwa" href="http://mynewshub.my/main/2014/06/11/empat-suspek-kes-rogol-ketereh-akan-didakwa/" target="_blank">suspek</a></strong> itu sebenarnya diperhatikan jiran pemilik kediaman terbabit yang kemudian menahan kedua-duanya selepas mengepung rumah itu.

Menurut sumber, suspek dipercayai aktif melakukan kegiatan pecah rumah di sekitar daerah Seberang Perai Tengah (SPT), namun mereka tidak bernasib baik apabila ditahan ketika cuba menceroboh kediaman terbabit.

<strong>“Pada mulanya gelagat mereka masuk ke kawasan belakang sebuah rumah disedari seorang penduduk dan dia yang curiga dengan aksi dua suspek itu memaklumkan perkara itu kepada beberapa jiran lain.</strong>

<strong>“Selain itu, dua pengawal peribadi seorang lelaki yang kebetulan berada di situ memerhati dari jauh dan mendapati suspek cuba memecah masuk pintu belakang untuk masuk ke dalam rumah,” katanya.</strong>

Sumber berkata, melihat aksi itu, pengawal peribadi berkenaan dengan bantuan orang ramai mengepung kawasan berkenaan bagi mengelakkan suspek meloloskan diri. -<strong> MYNEWSHUB.MY</strong>