Tidak dapat dinafikan, dalam dunia hari ini terdapat ramai benar 'ustaz' dan 'ustazah' yang kerjanya memberi tazkirah percuma di laman-laman sosial artis tanah air.

Sebenarnya nasihat menasihati memanglah digalakkan dalam Islam tapi ayat yang digunakan lebih kepada membawa keaiban berbanding membetulkan keadaan.

Antara artis yang terbabit adalah Daphne Iking.

Dahpne, diketahui menukar agama Islam selepas berkahwin dengan suaminya sekarang, Azmi. Justeru anaknya daripada perkahwinan pertama sering ditanya sama ada sudah menukar agama kepada Islam atau belum.

<a href="http://mynewshub.my/main/wp-content/uploads/2014/06/pg4_620x400101020131957044797173632524.jpg"><img class="alignnone size-full wp-image-284387" src="http://mynewshub.my/main/wp-content/uploads/2014/06/pg4_620x400101020131957044797173632524.jpg" alt="pg4_620x400101020131957044797173632524" width="620" height="400" /></a>

"Isobel adalah anak daripada hasil perkahwinan pertama saya dan itu bukan urusan sesiapa pun. Ada ramai yang bertanya, dia sudah masuk Islam atau belum? Macam mana dia nak masuk Islam, sebab dia masih kecil lagi. Tapi yang pasti dia membesar di dalam sebuah rumah Islam, dengan cara kehidupan Islam," demikian luahan hati Daphne apabila ditanya hal ini.

Menurut Daphne lagi, dia tidak mahu memaksa anaknya itu memilih agama dan mahu dia membuat keputusan sendiri apabila sudah besar.

Bagaimanapun hasil didikan dalam keluarga yang mengamalkan ajaran Islam sekarang, Daphne menyatakan Isobel sudah pandai menulis Jawi.

Dia juga tersentuh hati hingga mengalirkan air mata apabila pada satu hari, Isobel menunjukkan kepadanya dia sudah pandai berwuduk.

Sesungguhnya hidayah milik Allah SWT. Sama-samalah kita doakan semoga Isobel terus istiqomah menyintai ajaran Islam, begitu juga Daphne. <strong>#mynewshub</strong>

<strong>Oleh: REM RAMZI</strong>
<strong>Sumber: malaysiandigest.com</strong>