Setiap kali bermulanya musim Piala Dunia yang diadakan empat tahun sekali, perkara yang sememangnya menjadi kewajipan kepada kaki bola ialah jersi pasukan kegemaran.

Memiliki jersi pasukan bola sepak semestinya sudah menjadi perkara kebiasaan dan sekaligus melambangkan pasukan feveret masing-masing.

Fabrik jersi ini kebanyakanya menggunakan kain nilon dan kapas berkualiti yang menjadikan ia sangat selesa apabila disarungkan.

Bagi peminat-peminat yang hobinya mengumpul jersi, adakah cara anda menjaga pakaian tersebut menggunakan cara yang betul?

<strong>Tip 1</strong>

Sebelum memakai jersi kegemaran, terlebih dahulu gosokkan jersi bola secara terbalik terutama pada bahagian logo dan tulisan nombor di belakangnya.

Gunakan sekeping kertas atau kain ketika mengosok jersi supaya fabrik pada jersi tidak terlalu panas.

Ini penting kerana kebaikan mengosok jersi selain menjadikan ia cantik, kemas dan tidak berkeromok ia juga dapat memastikan Logo dan nombor pemain di belakang baju tahan lama serta tidak terkopek.

<strong>Tip 2</strong>

Jangan mencuci jersi anda dengan menggunakan mesin basuh kerana jersi-jersi ini kebanyakanya mempunyai pelbagai logo dan lambang.

Ketika menggunakan mesin basuh, sudah pasti anda mencampurkan ia dengan pakaian lain bukan? Besar kemungkinan jersi anda akan terkena lunturan warna daripada pakaian lain.

Ini akan menyebabkan warna khususnya jersi putih menjadi kurang menarik.

<strong>Tip 3</strong>

Selepas dibasuh jangan terus menjemur jersi anda di bawah sinaran matahari. Ini kerana sinaran matahari yang terik boleh merosakkan tag jenama yang digunakan.

Selain itu, risiko untuk jersi anda dicuri ketika berada di jemuran ampaian dapat dikurangkan.