SINGAPURA - Bagi memenuhi keperluan pencetak profesional, Fuji Xerox Asia Pacific Pte Ltd hari ini melancarkan mesin cetak digital warna penuh baharu, VersantTM 2100 Press di rantau Asia Pasifik.

Mesin cetak itu direka untuk meningkatkan produktiviti dan keserbabolehan untuk semua perniagaan digital, mampu menghasilkan sehingga 100 cetakan seminit (ppm).

Dalam satu kenyataan, Fuji Xerox berkata, VersantTM 2100 Press memperkukuhkan portfolio warna pengeluaran Fuji Xerox dengan platform teknologi baharu dihasilkan pakar komunikasi grafik dalam percetakan komersil, cetakan cepat dan segmen dalaman.

Ia sesuai untuk menghasilkan nilai yang diperlukan pembeli mesin cetak di dalam dunia media digital yang berkembang pesat hari ini.

Mesin cetak kompak 100-ppm itu mempunyai beberapa fungsi canggih yang dipilih daripada model kelas atasan yang menyasarkan pasaran cetakan profesional.

Yang pertama dalam industri, esolusi definasi tinggi ultra dalam Versant TM 2100 Press itu membantu profesional percetakan menghasilkan imej, grafik dan teks yang jelas.

Menghasilkan imej yang lebih menyerlah dengan kilauan rendah, toner rendah cairan, VersantTM 2100 Press  menawarkan konsistensi warna dalam pelbagai pencetak. - BERNAMA