<p style="text-align: justify;">KUALA LUMPUR - Pemuda MIC mendesak Barisan Nasional (BN) mengambil tindakan ke atas Ahli Parlimen Kinabatangan, Bung Mokhtar Radin dan Ahli Parlimen Padang Besar, Zahidi Zainul Abidin.</p>
<p style="text-align: justify;">Ketua Pemuda MIC, C Sivaraajh berkata, tindakan dua Ahli Parlimen BN itu menyuruh ahli parti yang tidak suka dengan perbincangan hudud antara BN dan PAS supaya meninggalkan BN sangat tidak wajar.</p>
<p style="text-align: justify;">“Kami mengutuk kenyataan ini kerana membuat permintaan yang tidak rasional itu. Semua ahli BN juga rakyat Malaysia mempunyai hak untuk untuk memberi pandangan tentang Perlembagaan Negara.</p>
<p style="text-align: justify;">“Ia juga menunjukkan dua pemimpin BN ini tidak mempunyai keupayaan untuk berfikir sebelum bercakap. Lebih baik mereka tutup mulut sahaja,” katanya melalui satu kenyataan hari ini.</p>
<p style="text-align: justify;">Sivaraajh berkata, Pemuda MIC menghormati agama Islam dan agama lain tetapi itu tidak menghentikan mereka daripada memberi komen terhadap sebarang isu kerana ia sejajar dengan hak bersuara.</p>
<p style="text-align: justify;">Malah, katanya, dua Ahli Parlimen itu juga mempunyai hak untuk bersuara dan menyatakan pandangan tetapi pandangan itu mesti masuk akal.</p>
<p style="text-align: justify;">“Kami meminta kepimpinan BN memberi amaran tegas kepada dua Ahli Parlimen tersebut,” katanya. - mynewshub.y</p>