PRAMUGARA pesawat Malaysian Airlines (MAS), Sanjid Singh Sandu, 41, tidak sepatutnya menaiki penerbangan MH17 dari Amsterdam ke Kuala Lumpur, memetik laporan <a href="http://www.thestar.com.my/News/Nation/2014/07/18/MH17-crash-Flight-steward/" target="_blank"><strong>The Star Online</strong></a>.

Namun, pertukaran shif dengan salah seorang rakan sekerjanya mengubah segala-galanya apabila pesawat tersebut terhempas di Ukraine berhampiran sempadan Rusia.

Menurut ayahnya, Jijar Singh, 71, kali terakhir pramugara itu pulang ke rumah mereka di Bukit Mertajam, Pulau Pinang ialah pada bulan lepas.

<strong>"Anak saya menghubungi saya sebelum penerbangannya. Saya tidak menyangka itulah perbualan terakhir kami,"</strong> ujarnya.

Berita sedih itu disampaikan oleh menantunya yang juga seorang pramugari MAS pada jam 4 pagi tadi.

Sanjid merupakan anak bongsu dan satu-satunya anak lelaki mereka.

Pesawat malang itu dipercayai ditembak jatuh 50 kilometer dari sempadan Ukraine-Rusia.
Oleh: <strong>ELZA / MYNEWSHUB.MY</strong>

&nbsp;