<strong>COLOMBIA 2</strong>
<em>(James Rodríguez,m-64,</em>
<em>Juan Quintero,m-70</em>

<strong>IVORY COAST 1</strong>
<em>(Gervinho,m-73)</em>

BRASILIA - Dua gol daripada James Rodriguez dan Juan Quintero dalam tempoh enam minit membantu Colombia menewaskan Ivory Coast 2-1 dalam aksi Kumpulan C dan sudah hampir pasti layak ke kelompok 16 terakhir selepas merakamkan dua kemenangan berturut-turut.

Ivory Coast berjaya merapatkan jurang dengan jaringan solo, Gervinho pada minit ke-73 yang memperdayakan tiga pertahanan lawan namun usaha itu belum cukup untuk menghalang lawan gah mengutip enam mata maksimum.

Apa pun kesudahan perlawanan ini memberi bayangan dua pasukan ini ada ramuan untuk layak ke saingan kalah mati nanti. Bagi Ivory Coast peluang tetap wujud. Skuad The Elephants itu akan menyudahkan jadual perlawanan menentang Greece pada 24 Jun di Fortaleza. Didier Drogba harus bermula bantu cabaran pasukan jika dia cergas nanti. - Berita Harian