<p style="text-align: justify;">
Los Angeles – Madonna kini sudah menjadi jutawan, namun dia dilaporkan langsung tidak mempedulikan nasib abangnya yang kini menjadi gelandangan dan hidup merempat.</p>
<p style="text-align: justify;">Menurut Anthony Ciccone, 54, adiknya itu tidak pernah mengambil berat mengenainya dan tidak kisah sama ada dia masih hidup atau sudah mati.</p>
<p style="text-align: justify;">``Dia dengan dunianya sahaja dan tidak pernah sayangkan saya,’’ katanya yang dilaporkan menjadi kaki botol dan merempat di jalan-jalan di North Michigan.</p>
<p style="text-align: justify;">Ciccone juga dilaporkan pernah tinggal di bawah jambatan di selepas setahun menjadi gelandangan.</p>
<p style="text-align: justify;">Malah katanya,bapa mereka juga tidak lagi peduli dengannya.</p>
<p style="text-align: justify;">``Bapa saya akan gembira jika saya mati kesejukan supaya dia tidak perlu memikirkan mengenai saya lagi.</p>
<p style="text-align: justify;">``Bapa saya, Tony Ciccone juga tidak menyukai saya,’’ katanya.</p>
<p style="text-align: justify;">Meskipun seorang kaki botol, Ciccone masih enggan menerima kenyataan tersebut.</p>
<p style="text-align: justify;">Dia juga enggan mendapatkan rawatan bagi mengatasi ketagihannya itu.</p>
<p style="text-align: justify;">Keadaan ini menyebabkan bapa Madonna dan ibu tirinya tertekan.</p>
<p style="text-align: justify;">Seorang rakan keluarga berkenaan, Kathy Meteyer memberitahu, bapa dan ibu tirinya menghalau Ciccone dari rumah kerana mahu dia berhenti minum.</p>
<p style="text-align: justify;">``Mereka telah banyak kali membantunya dan Ciccone juga pernah dimasukkan ke pusat pemulihan dadah, namun keadaan tidak beubah.</p>
<p style="text-align: justify;">``Saya rasa Madonna yang membayar kos rawatan berkenaan, namun Ciccone gagal kerana alkohol sudah menguasai otaknya,’’ kata Meteyer.</p>