<p style="text-align: justify;">KUANTAN - Mayat seorang remaja lelaki yang dikhuatiri lemas semasa mandi di Air Terjun Lata Jarum dekat Ulu Dong, Raub Ahad lepas, ditemui pagi semalam.</p>
<p style="text-align: justify;">Ketua Polis Daerah Raub Supt Wan Mohd Shamsudin Wan Osman berkata mayat Muhammad Fikri Fadzli, 18, yang berasal dari Taman Teratai, Kampung Marhum, Pekan itu ditemui pasukan penyelamat pada 10.45 pagi.</p>
<p style="text-align: justify;">"Mayat mangsa ditemui di dasar sungai dengan kedalaman kira-kira lima meter berhampiran lokasi dia dilaporkan hilang.</p>
<p style="text-align: justify;">"Mayat kemudiannya dihantar ke Hospital Raub untuk bedah siasat," katanya kepada Bernama hari ini.</p>
<p style="text-align: justify;">Sebelum kejadian, mangsa dipercayai mandi di kawasan tengah air terjun di situ seorang diri sebelum didapati hilang oleh rakannya.</p>
<p style="text-align: justify;">Rakan mangsa kemudian cuba mencari mangsa namun gagal menyebabakan mereka bertindak menghubungi polis pada 2.30 petang memaklumkan kejadian itu. - BERNAMA</p>