LONDON - Bekas pengurus Barcelona, Gerardo Martino dilantik pengendali baru skuad bola sepak Argentina, menggantikan Alejandro Sabella.

Martino, 51, meninggalkan Barca pada akhir musim lalu selepas setahun bersama pasukan dari Catalan itu tanpa memenangi sebarang trofi. Ia juga kali pertama kelab gergasi itu gagal memenangi piala sejak 2007-2008.

Dia menjadi pengurus pasukan Paraguay antara 2006 dan 2011 sebelum mengemudi mereka layak ke suku akhir Piala Dunia 2010 di Afrika Selatan.

Sabella berundur selepas Argentina kalah 0-1 kepada Jerman dalam final Piala Dunia 2014 di Brazil, Julai lalu. - BBC Sport