DUA remaja lelaki di Burnley, Lancashire mungkin bakal berdepan dengan tindakan polis apabila video mereka mengganggu pekerja wanita di restoran makanan segera McDonalds mula tersebar.

Ben Hall dan Joel Melia yang ketika itu sedang mabuk dirakam mengganggu pekerja berkenaan dengan memukulnya menggunakan tiub foam.

Biarpun video tersebut sudah tersebar dan mendapat kritikan ramai, kedua-dua remaja ini menganggap pekerja restoran berkenaan memberikan 'reaksi berlebih-lebihan'.

<strong>"Kami tak mahu meminta maaf. Kami cuma bergurau,</strong>" ujar Melia.

Sementara itu, Hall pula menyifatkan tindakan pekerja wanita itu menghalau mereka keluar dari restoran sudah cukup adil buat mereka dan tidak perlu diperbesarkan.

Bagaimanapun, ramai pihak yang mendesak agar pihak polis mengambil tindakan terhadap dua remaja itu dan menganggap perbuatan mabuk dan mengganggu ketenteraman awam tidak wajar dilakukan.

http://www.youtube.com/watch?v=dwvKy9bBPW0

Oleh: <strong>ELZA / MYNEWSHUB.MY</strong>

&nbsp;