Sehingga pukul 11 pagi tadi, Suruhanjaya Pilihan Raya (SPR) seramai 19,508 orang atau 32.55 peratus yang sudah keluar mengundi bagi Pilihan Raya Kecil (PRK) Parlimen Teluk Intan sejak pukul 8 pagi tadi.

Pada pukul 9.05 pagi tadi, calon Barisan Nasional (BN) yang juga Presiden Gerakan Datuk Mah Siew Keong tiba di pusat mengundi di Sekolah Menengah Kebangsaan (SMK) Sultan Abdul Aziz untuk mengundi.

<strong>Pengerusi SPR, Tan Sri Abdul Aziz Mohd Yusof juga berada di Teluk Intan hari ini membuat tinjaun ke pusat-pusat mengundi yang dibuka hari ini.</strong>

<strong>Pada PRK Teluk Intan, seorang Orang Kelainan Upaya (OKU) yang berkerusi roda juga sanggup hadir ke pusat mengundi bagi melaksanakan tanggungjawab memilih wakil rakyat bagi kawasan parlimen berkenaan.</strong>

Lawan Mah, calon dari DAP Dyana Sofya Mohd Daud dilaporkan tiba di pusat mengundi di SMK Sultan Abdul Aziz untuk meninjau perjalanan proses mengundi.

PRK di Teluk Intan mempunyai seramai 59,927 orang yang layak mengundi dan mereka ditetapkan untuk mengundi hari ini di 35 pusat mengundi bermula pukul 8 pagi sehingga 5 petang nanti.

Perebutan kerusi Parlimen P.76 itu menyaksikan pertembungan satu lawan satu antara Mah dari BN dan Dyana Sofya dari DAP. - <strong>MYNEWSHUB.MY</strong>