KUALA LUMPUR - Kualiti udara di Alor Setar dan USM di Pulau Pinang bertambah baik daripada tahap sederhana kepada baik setakat 7 pagi hari ini, dengan empat kawasan masih pada tahap sederhana.

Menurut laporan portal Jabatan Alam Sekitar (JAS), Alor Setar mencatat bacaan Indeks Pencemaran Udara (IPU) sederhana kepada 48 berbanding 55 sebelum ini manakala USM merekodkan bacaan 41 daripada 51, malam tadi.

Empat kawasan lain yang masih mencatat bacaan sederhana ialah Pelabuhan Klang (58), Bakar Arang di Sungai Petani, Kedah (56), Kg Air Putih di Taiping, (52) dan Seberang Jaya 2 di Perai (51).

Bacaan IPU antara 0 dan 50 dikategori sebagai baik, 51 hingga 100 (sederhana), 101 hingga 200 (tidak sihat), 201 hingga 300 (sangat tidak sihat) dan 300 ke atas (berbahaya).

Orang ramai boleh merujuk portal http://www.doe.gov.my untuk mengetahui bacaan IPU semasa. - BERNAMA