<strong>RUSSIA 1</strong>
<em>(Alexander Kerzhakov, m-74)</em>

<strong>KOREA SELATAN 1 </strong>
<em>(Lee Keun-ho , m-68)</em>

CUIABA - Russia pimpinan Fabio Capello hanya mampu seri 1-1 ketika menentang Korea Selatan pada babak pertama aksi perlawanan Kumpulan H di Arena Pantanal di Cuiaba, sebentar tadi.

Selepas buntu tanpa jaringan pada 45 minit pertama, Korea Selatan membuat kejutan apabila mendahului pada minit ke-68 hasil jaringan Lee Keun-ho yang gagal ditangkap kemas penjaga gol, Igor Akinfeev.

Namun, selang enam minit kemudian usaha gigih pemain Russia berbalas apabila Alexander Kerzhakov menolak masuk gol penyamaan hasil satu bergelutan depan gol Korea Selatan. - AFP