Hasil kutipan tabung derma kilat yang dimulakan oleh laman Facebook Daily Traffic Report menerima jumlah yang amat memberangsangkan sekaligus ia bakal menjamin masa depan anak-anak mangsa kemalangan ngeri di Jalan Cheras pagi semalam.

Satu<strong><a title="Susulan Kemalangan Ngeri…Lima Beradik Kini Yatim Piatu" href="http://mynewshub.my/main/2014/05/23/susulan-kemalangan-ngeri-lima-beradik-kini-yatim-piatu/" target="_blank"> kemalangan ngeri </a></strong>berlaku kira-kira pukul 8 pagi semalam di susur Jalan Cheras untuk masuk ke Jalan Chan Sow Lin yang meragut nyawa pasangan suami isteri Jefri Mohd Zain, 50, dan Noorsalawati Ibrahim, 40, yang maut di tempat kejadian.

Pasangan itu meninggalkan lima orang anak berusia antara dua hingga 16 tahun.

Berkenaan kutipan derma kilat itu, terdapat beberapa pihak yang membuat pindahan wang yang besar jumlahnya dan ia memeranjatkan pihak pengurusan laman itu.

Memandangkan jumlah<strong><a title=" Alumni UiTM Digesa Sumbang Kepada Universiti" href="http://mynewshub.my/main/2014/05/19/alumni-uitm-digesa-sumbang-kepada-universiti/" target="_blank"> kutipan </a></strong>semakin meningkat, pihak Daily Traffic Report terpaksa membuat satu laporan polis berkenaan jumlah itu bagi mengelakkan sebarang kejadian tidak diingini.

<strong>"Tak sangka sambutan untuk kutipan derma itu terlalu baik.</strong>

<strong>"Saya sampai menitiskan air mata, ada yang membuat pindahan bukan sikit-sikit," katanya yang namanya dirahsiakan kepada Mynewshub.my</strong>

Beliau berkata pindahan wang yang paling banyak dilakukan ada yang mencecah lebih RM700 dan itu menunjukkan ada ramai lagi rakyat Malaysia yang masih<strong> <a title="Ruang Parkir Pelawat Hospital ‘Disonglap’" href="http://mynewshub.my/main/2014/05/24/ruang-parkir-pelawat-hospital-disonglap/" target="_blank">prihatin</a></strong> kepada orang-orang yang memerlukan.

Tahniah diucapkan kepada laman Facebook Daily Traffic Report yang segera bertindak dalam menangani isu-isu seperti ini.

Biarpun kanak-kanak ini mengalami tragedi terbesar dalam hidup mereka tetapi rakyat Malaysia masih sedia menyumbang sedikit rezeki untuk mereka untuk menyambung kehidupan khususnya pelajaran.

Orang ramai yang ingin turut sama menyumbang kepada kutipan berkenaan bolehlah menghubugi pihak pengendali laman Facebook berkenaan di talian <strong>017-3277902</strong> - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>