Motorol Moto G LTE dijangka akan tiba di Malaysia dalam masa terdekat selepas pengedar sah produk Motorola di Malaysia iaitu Brightstar, yang telah mengemaskini halaman produk Moto G dengan maklumat mengenai model terbaru ini.

Motorola Moto G LTE akan ditawarkan dalam satu kapasiti memori simpanan dalaman iaitu 8GB dan juga menyokong kad memori microSD sehingga 32GB. 

Spesifikasi lain bagi model LTE ini adalah sama seperti model 3G dwi-sim iaitu skrin paparan 720p 4.5-inci, pemproses Snapdragon 400 berkelajuan 1.2GHz, 1GB RAM dan kamera 5MP pada bahagian belakang serta kamera 1.3MP pada bahagian hadapan.

Harga penjualan model ini dilihat sekitar RM 800 dan dijangka menjadi pencabar kepada model Ninetology U9ZIT yang dijual pada harga RM 899 (diskaun RM 200) walaupun model LTE pertama ini mempunyai skrin paparan yang lebih besar dan unit kamera 13MP.

Motorola Moto G LTE ditawarkan pada harga USD219 ( RM 704) di pasaran antarabangsa dan kami pasti harga penjualan model ini di Malaysia juga akan berada pada kadar yang hampir sama.

Sumber: <strong>lowyat.net</strong>

Oleh: <strong>hzqahmd</strong>