KUALA LUMPUR - Kerajaan hari ini mengemukakan Rang Undang-Undang Perbekalan Tambahan (2014) 2014 bagi memohon perbelanjaan tambahan untuk perkhidmatan bagi tahun 2014 sebanyak RM4.112 bilion (RM4,112,107,000).

Kementerian Kewangan membentangkan rang undang-undang itu untuk bacaan kali pertama di Dewan Rakyat.

Sebahagian besar wang itu, iaitu sebanyak RM3 bilion akan disalurkan kepada Perkhidmatan Am Perbendaharaan di bawah Kementerian Kewangan.

Kementerian Pendidikan pula diperuntukkan RM634.055 juta, Perbendaharaan (RM208.954 juta), Kementerian Pertanian dan Industri Asas Tani (RM72.217 juta), Jabatan Perkhidmatan Awam (88 juta) dan Kementerian Luar (RM26.693 juta).

Bacaan kali kedua akan dibentang minggu hadapan di Dewan Rakyat. - BERNAMA