WARSAW - Sebelas orang terkorban dan seorang lagi mengalami kecederaan parah selepas sebuah kapal terbang dari kelab payung terjun terhempas di selatan Poland.

Media tempatan melaporkan kapal terbang itu mungkin membawa terlalu ramai penumpang.

"Seramai 12 orang menaiki pesawat itu dan mangsa tunggal yang terselamat dibawa ke hospital dan dalam keadaan kritikal," kata jurucakap perkhidmatan kecemasan, Justyna Sochacka.

Pesawat ringan, Piper Navajo itu berlepas dari lapangan terbang di Rudniki dekat Czestochowa dengan 11 ahli payung terjun dan seorang juruterbang.

Punca nahas belum dapat dipastikan tetapi media Poland melaporkan bahawa enjin pesawat itu mungkin gagal berfungsi berikutan terlalu ramai penumpang. - AFP