DAKAR - Pertubuhan Kesihatan Sedunia (WHO) berkata angka kematian bagi serangan terburuk virus Ebola kini mencecah 887 orang.

Ia meningkat 158 orang berbanding angka yang dikeluarkan WHO pada 31 Julai lalu.

Dalam satu kenyatannya hari ini WHO berkata, ketika ini lebih 1,600 kes jangkitan virus Ebola dilaporkan sejak ia dikenal pasti merebak di Guinea, awal tahun ini.

Semalam, Nigeria mengumumkan negara ini kini mempunyai kes kedua Ebola.

Pesakit adalah seorang doktor yang memberikan rawatan kepada seorang lelaki yang maut di Nigeria, bulan lalu.

Menurut WHO, ketika ini sejumlah 358 kematian akibat Ebola dilaporkan di Guinea, Liberia (255), Sierra Leone (273) dan Nigeria (1). - AP