<p style="text-align: justify;">Mungkin ramai yang belum mengenali figura yang bernama Tunku Hanis ini. Tetapi jika anda merupakan seorang peminat setia drama bersiri tempatan, pastinya nama Tunku Hanis tidak janggal pada anda.</p>
<p style="text-align: justify;">Tunku Hanis sebelum ini gemar melakonkan watak-watak yang boleh dikatakan antagonis dan jahat dalam setiap naskhah yang dilakonkannya.</p>
<p style="text-align: justify;">Bercakap mengenai perkara itu, Hanis memberitahu Gua, "saya tidak kisah membawakan watak antagonis kerana mungkin pengarah lebih tahu kemampuan saya. Saya tidak boleh mengatakan tidak atau menolak watak-watak yang diberikan kerana saya perlu banyak belajar. Dengan cara ini ia boleh memantapkan karier seni lakonan saya".</p>
<p style="text-align: justify;">Tunku Hanis turut menyatakan dia tidak kisah sekiranya penonton benci dengan watak yang dilakonkannya kerana itu menandakan watak yang dibawanya menjadi.</p>
<p style="text-align: justify;">Membawakan watak-watak antagonis ini memberikan kepuasan dan keseronokan. Tetapi jangan pula anggap saya ini jahat seperti watak-watak yang pernah saya lakonkan sebelum ini,” ujarnya lagi.</p>
<p style="text-align: justify;">Antara watak antagonis yang dilakonnya ialah menerusi drama Debunga Lalang dan drama bersiri yang bakal menemui penonton mulai 3 April ini yang berjudul Sedetik Cinta lakonannya bersama Hanez Suraya dan Awal Ashaari.</p>
<p style="text-align: justify;">Oleh: <strong>JULIANA JOHAR</strong></p>