SEBANYAK sembilan pesawat tentera, satu pesawat awam dan 14 buah kapal ditugaskan meneruskan operasi mencari bangkai pesawat Malaysia Airliens (MAS) MH370 di selatan Lautan Hindi.

Pihak Berkuasa Keselamatan Maritim Australia (AMSA) dalam satu kenyataan untuk hari ini berkata mereka merancang untuk melakukan pencarian secara visual dalam kawasan seluas 41,393 kilometer (km) persegi.

<strong>"Lokasi pencarian itu terlekat kira-kira 2331 km arah barat laut dari Perth, Australia," katanya.</strong>

Kenyataan itu menyebut, hari ini kapal pertahanan Australia (ADV) Ocean Shield akan menyambung operasi menunda alat pengesan ping dan cuba mengesan lagi isyarat 'ping' berkemungkinan dari kotak hitam pesawat MH370.

Selain, Ocean Shield pesawat milik Australia P-3 Orion akan meneruskan operasi mencari isyarat akustik bekerjasama dengan ADV Ocean Shield.

<strong>"Kapal Oceanografik HMS Echo juga melakukan operasi sama di dalam kawasan sama dengan kapal ADV Ocean Shield. </strong>

<strong>"Ia akan diteruskan dalam usaha pihak Australia untuk mengecilkan lokasi pencarian sebelum aset pencarian iaitu kapal selam tanpa pemandu akan diturunkan," katanya.</strong>

Sejak 24 jam lepas, masih tiada isyarat baru dikesan oleh pasukan mencari membawa kebimbangan bateri penghantar isyarat kecemasan dari kotak hitam pesawat telah kehabisan tenaga.

Kenyataan itu juga menyebut ramalan cuaca hari ini ialah angin bertiup dengan kelajuan kira-kira 10 knot dengan hujan di sesetengah lokasi dengan ombak setinggi kira-kira 1 meter dengan jarak penglihatan 5km.

Semalam beberapa buat pesawat dan kapal berjaya mengesan beberapa objek tetapi hanya sesetengah daripadanya berjaya dikutip.

Bagaimanapun tidak satu pun objek berkenaan ada kaitan dengan pesawat MH370 yang hilang sejak 8 Mac lepas. - <strong>MYNEWSHUB.MY</strong>