KUALA LUMPUR - Operasi Lembaga Hasil Dalam Negeri (LHDN)  akan diubah kepada pukul 7.30 pagi hingga 5 petang sepanjang Ramadan ini.

LHDN dalam satu kenyataan media memberitahu, waktu perkhidmatan itu diselaraskan dengan memendekkan waktu rehat tengahari kepada 30 minit.

"Langkah ini supaya tempoh masa perkhidmatan biasa tidak terjejas. Bagaimanapun sebarang urusan percukaian berkaitan boleh diteruskan melalui perkhidmatan elektronik www.hasil.gov.my. ," kata kenyataan itu hari ini.

Justeru, LHDN meminta orang ramai yang ingin berurusan dengan agensi itu supaya mengambil maklum perubahan waktu bekerja LHDN semasa bulan puasa tersebut.