<p style="text-align: justify;">KUALA LUMPUR - Hospital Kuala Lumpur (HKL) sedang mengesan waris seorang pesakit berusia 66 tahun yang kini dirawat di hospital itu.</p>
<p style="text-align: justify;">Unit Perhubungan Awam HKL dalam satu kenyataan media berkata, pesakit yang cuma dikenali sebagai Mahmud itu memegang status Permastautin Tetap (PR).</p>
<p style="text-align: justify;">"Alamat terakhirnya di Jalan Enggang, Taman Keramat, Kuala Lumpur. Pesakit didiagnos sebagai Chronic Obstructive Pulmonary Disease (COPD)," kata kenyataan itu hari ini.</p>
<p style="text-align: justify;">Menurut kenyataan itu, pesakit tersebut dipercayai terputus hubungan dengan dua anaknya sejak bercerai dan anak bongsunya kini menetap di Johor Bharu.</p>
<p style="text-align: justify;">Orang ramai yang mempunyai maklumat diminta Pegawai Kerja Sosial Perubatan HKL, Khairul Naim Azis di talian 03-26156464. - mynewshub.my</p>
<p style="text-align: justify;"></p>