Kejayaan akhirnya dalam genggaman apabila lapan penjelajah yang terlibat dengan Ekspedisi KE7B Felda Greenland berjaya menamatkan misi merentasi Greenland sejauh 540 kilometer dalam masa 29 hari.

Berita baik ini dimaklumkan Ketua Penjelajah Yanizam Supiah kepada Presiden KE7B, Muhamad Muqharabbin Mokhtarrudin yang juga ketua ekspedisi KE7B Felda Greenland 2014, sebentar tadi.

"Syukur pada Allah kerana segala yang dirancang berjaya dengan izinNYA dan semua berada dalam keadaan selamat.

"Mereka kini berada di Kangerlusuaq sehingga 30 Mei dan akan terbang ke Nuuk sebelum pulang ke Kuala Lumpur pada 2 Jun melalui London dan dijangka tiba di KLIA pada 3 Jun jam 8 pagi," ujar Muqharabbin kepada Mynewshub.

<span style="color: #4b4b4b;">Selain Yanizam, ekspedisi yang bermula sejak 28 April lalu disertai Abdul Rahman Abu Hasan, Tahira Najmunisaa Mohd Zaid, Muhammad Irwan Yusuf Abdullah, Muhd Hafizuddin Abdul Mutalib, Mohd Shaiful Hisyam Abd Aziz, Mohd Akasyah Jamaludin dan Muhammad Musaddiq Samsudin.</span>

Kepada semua penjelajah dan pihak yang bertungkus lumus menjayakan ekspedisi ini, tahniah diucapkan.

Hari ini, satu lagi sejarah baru telah dicipta oleh anda untuk Malaysia. <strong>- MYNEWSHUB.MY</strong>