BELO HORIZONTE - Jurulatih Jerman, Joachim Loew meluahkan rasa kesal apabila bintang Brazil, Neymar tidak dapat beraksi pada perlawanan separuh akhir di antara kedua-dua pasukan, awal pagi esok.

Loew berkata, Neymar adalah "pemain hebat" dan "memang rasa pahit dan malang apabila dia tidak dapat beraksi untuk dirinya, pasukan dan negaranya".

Neymar direhatkan selepas tulang belakangnya retak pada perlawanan suku akhir menentang Colombia.

Katanya, beliau mendoakan pemain Brazil itu cepat sembuh dan mahu melihatkan kembali beraksi.

Beliau berkata, memang malang apabila Brazil juga tidak dapat menurunkan kapten, Thiago Silva yang digantung perlawanan. - AP