Pengarah filem Tembus, Ahmad Idham Ahmad Nadzri mengelarkan segelintir pengkritik filem terbaharunya itu sebagai 'tin kosong'.

Ini kerana menurutnya, golongan tersebut tidak berkelayakan daripada segi pengetahuan akademik untuk menilai filem Tembus arahannya yang mula ditayangkan di pawagam seluruh negara bermula 1 Syawal lalu.

Memetik mStar, <strong>"saya malas nak layan pengkritik-pengkritik filem di laman sosial itu, mereka bukan mengkritik sebaliknya hanya memburuk-buruk dan mengutuk filem tersebut sahaja".</strong>

<strong>"Saya gelar mereka sebagai tin kosong kerana mereka tidak mempunyai sebarang ilmu dalam bidang ini dan tidak layak untuk meletakkan taraf filem saya di tahap mana," katanya.</strong>

Ini bukan kali pertama Idham 'bertelagah' dengan pengkritik di laman sosial yang rata-ratanya mengutuk filem arahannya yang dilihat tidak dapat membangunkan industri perfileman negara ke tahap yang lebih membanggakan.

Hmm, rasanya mungkin serba sedikit komen serta kritikan pengguna laman sosial itu boleh diambil kira sekiranya Idham mahu memperbaiki lagi filem-filem arahannya kelak.

Kerana seni perfileman merupakan satu perkara yang subjektif untuk diperkatakan umum, tak semestinya orang tu takde kelayakan dalam bidang perfileman, tak bermakna mereka tidak boleh mengeluarkan pendapat dan komentar masing-masing. Tak gitu? - <strong>MYNEWSHUB.MY</strong>
<p style="text-align: center"><a href="http://mynewshub.my/main/wp-content/uploads/2014/08/idham.png"><img class="alignnone size-full wp-image-297950" src="http://mynewshub.my/main/wp-content/uploads/2014/08/idham.png" alt="idham" width="450" height="363" /></a></p>
Oleh: <strong>AUDREY LEE</strong>

&nbsp;