Enggan namanya terus dibayangi Hans Isaac, pengacara dan pelakon jelita, Neelofa Mohd Noor akhirnya mendedahkan mereka sudah pun putus cinta sejak bulan Februari lalu.

Sebelum ini, Hans pernah memberikan kenyataan bahawa dirinya bakal menamatkan zaman bujangnya pada Disember ini lantas ramai pihak mengandaikan wanita yang bakal dinikahinya ialah Neelofa.

Mengulas lanjut mengenai hubungan mereka, Neelofa berkata kepada Harian Metro, "saya tidak mahu terus dibayangi nama Hans Isaac dan memberikan harapan kepada sesiapa sedangkan hubungan kami sudah putus sejak awal Februari lalu".

"Kami kini hanya kawan dan segala spekulasi mengenai bakal berkahwin hujung tahun adalah tidak benar sama sekali. Justeru saya berharap tidak ada lagi cerita membabitkan soal cinta antara kami berdua," katanya.

Neelofa bagaimanapun tidak pula mendedahkan punca perpisahan mereka.

Untuk makluman, pasangan ini mula rapat selepas digandingkan bersama sebagai pasangan kekasih dalam filem arahan <strong><a title="Hans Isaac Enggan Komen Gosip Putus Cinta Dengan Neelofa ..." href="https://www.google.com/url?q=http://mynewshub.my/main/2014/06/12/hans-isaac-tak-nak-komen-gosip-putus-cinta-dengan-neelofa/&amp;sa=U&amp;ei=zHWaU7SmIpDc8AW93YLYBg&amp;ved=0CAoQFjAC&amp;client=internal-uds-cse&amp;usg=AFQjCNGyfkjpvICm-MhNfX58Xp-O45MRkA" target="_blank">Hans</a></strong>, Lemak Kampung Santan, tahun lalu. - <strong>MYNEWSHUB.MY</strong>

Oleh: <strong>AUDREY LEE</strong>