TOKYO - AirAsia akan bekerjasama dengan syarikat e-dagang Jepun, Rakuten Inc yang akan membeli 18 peratus kepentingan dalam AirAsia Japan Co Ltd.

Ini adalah percubaan kedua AirAsia masuk pasaran Jepun dan menubuhkan sebuah syarikat penerbangan tambang murah. AirAsia sebelum ini sudah mempunyai sebuah usaha sama syarikat penerbangan tambang murah dengan ANA Holdings Inc tetapi dibubarkan tahun lalu.

Sementara itu, Ketua Eksekutif AirAsia Jepun, Yoshinori Odagiri, berkata rakan kerjasama lain dalam syarikat penerbangan itu termasuk Noevir Holdings Co Ltd, pengeluar barangan sukan Alpen Co Ltd dan Octave Japan Infrastructure Fund.

Syarikat penerbangan itu nanti akan terbang ke laluan domestik dan antarabangsa, kata Odagiri. - Berita Harian