KEPUTUSAN PAS menangguhkan pembentangan <strong><a title="Hudud – Pas Tak Jadi Bentang Di Parlimen " href="http://mynewshub.my/2014/05/11/hudud-pas-tak-jadi-bentang-di-parlimen/" target="_blank">Rang Undang-Undang Persendirian (Hudud)</a></strong> di Dewan Rakyat pada bulan depan disifatkan tindakan betul kerana bukan mudah untuk menyediakan satu rang undang-undang.

Ketua Penerangan UMNO, Datuk Ahmad Maslan berkata, rang undang-undang memerlukan penelitian yang amat mendalam.

<strong>"Bukan mudah untuk menyediakan rang undang-undang, eloklah diteliti dengan terperinci," katanya melalui khidmat pesanan ringkas (SMS) kepada Mynewshub.my ketika dihubungi hari ini.</strong>

Menurut beliau yang juga Timbalan Menteri Kewangan, <strong><a title="(2/5/2014) HUDUD: Kerajaan Pusat, Kelantan Dan PAS 'Duduk Bersama'" href="https://www.google.com/url?q=http://mynewshub.my/2014/05/02/hudud-kerajaan-pusat-kelantan-dan-pas-duduk-bersama-dalam-jkuasa-teknikal/&amp;sa=U&amp;ei=9URvU8C0Ddbg8AXKxIHYAQ&amp;ved=0CAYQFjAA&amp;client=internal-uds-cse&amp;usg=AFQjCNFGVM8MvPE1kexkZgyDa3LvQqMLWA" target="_blank">Jawatankuasa Teknikal</a></strong> berkaitan pembentangan itu juga perlu diberi masa untuk berbincang bagi mendapatkan penyelesaian terbaik.

<strong>"Selain itu, elok juga jawatankuasa berkaitan bermesyuarat dan berbincang dengan baik terlebih dahulu," katanya.</strong>

Hari ini, Timbalan Presiden PAS Mohamad Sabu mengumumkan hasrat PAS membentangkan rang undang-undang berkaitan hudud ditangguhkan selepas mesyuarat Jawatankuasa PAS Pusat di ibu negara.

Menurut <strong><a title="(23/11/2013) Mat Sabu Pertahan Jawatan Timbalan Presiden - " href="https://www.google.com/url?q=http://mynewshub.my/2013/11/23/tidak-rasmi-mat-sabu-ptahan-jawatan-timbalan-presiden/&amp;sa=U&amp;ei=IUVvU_-IFdSVuAShpIIo&amp;ved=0CAoQFjAC&amp;client=internal-uds-cse&amp;usg=AFQjCNEXm0Q_0Ttdoa_0dtFkkYYu1aymQQ" target="_blank">Mohammad Sabu</a></strong>, pembatalan tersebut dibuat selepas Pas Pusat bersetuju dengan cadangan penubuhan satu Jawatankuasa Teknikal antara kerajaan Pusat dan Kerajaan Negeri Kelantan untuk meneliti dan mengemukakan cadangan tindakan ke arah pelaksanaan Kanun Jenayah Syariah (II) 1993 Kelantan.

“Oleh kerana itu cadangan membawa Rang Undang-Undang Persendirian (hudud) di Parlimen pada bulan enam ini tidak akan diteruskan.

“Ini bagi memberi ruang kepada Jawatankuasa Teknikal di atas untuk merumuskan cadangan dan tindakan selanjutnya,” katanya.

<strong>Pada 2 Mei lepas, Menteri di Jabatan Perdana Menteti Datuk Seri <a title="(1/3/2014) Kos Haji Tahun Ini Kekal RM9,980 – Jamil Khir" href="https://www.google.com/url?q=http://mynewshub.my/2014/03/01/kos-haji-tahun-ini-kekal-rm9980-jamil-khir/&amp;sa=U&amp;ei=uy1vU6SqLIG3uASEoYKgBA&amp;ved=0CAwQFjAD&amp;client=internal-uds-cse&amp;usg=AFQjCNHo_28mQLk-mNC2eFVqGG79MBd8kg" target="_blank">Jamil Khir Baharom</a> berkata satu jawatankuasa teknikal di peringkat pusat akan ditubuhkan untuk mengkaji pelaksanaan Undang-Undang Jenayah Syariah di negeri Cik Siti Wan Kembang itu.</strong>

<strong>Menurut Jamil Khir, penubuhan jawatankuasa itu akan melibatkan kerajaan pusat dan kerajaan negeri Kelantan.</strong>

Selain berperanan untuk melihat pelaksanaan undang-undang jenayah syariah dari pelbagai aspek, jawatankuasa itu akan memberi penerangan mengenai pelaksanaan undang-undang itu di pelbagai peringkat termasuk kepada parti-parti komponen, katanya. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>
<blockquote class="twitter-tweet" lang="en">Hudud – Jawatankuasa Perlu Teliti Dahulu – Ahmad Maslan <a href="http://t.co/KV1brz8PGX">http://t.co/KV1brz8PGX</a> via <a href="https://twitter.com/ShareThis">@sharethis</a>

— mynewshub (@mynewshub) <a href="https://twitter.com/mynewshub/statuses/465435063320977408">May 11, 2014</a></blockquote>
<script src="//platform.twitter.com/widgets.js" async="" charset="utf-8"></script>