Seorang remaja menerima padah yang buruk apabila percubaannya merempuh sekatan jalan raya yang dilakukan oleh Jabatan Pengangkutan Jalan (JPJ) menyebabkan beliau kini tidak sedarkan diri kerana cedera parah di kepala.

Menurut laman Facebook Daily Traffic Report (DTR) yang melaporkan kejadian, mangsa Mohd Fakrul Aiman Mohd Nawawi dikatakan cuba merempuh sekatan berkenaan sehingga nyaris melanggar seorang anggota <strong><a title="JPJ N.Sembilan Lelong Motosikal Pada 18 Jun" href="http://mynewshub.my/main/2014/06/04/jpj-n-sembilan-lelong-motosikal-pada-18-jun/" target="_blank">JPJ</a></strong> bertugas di Plaza Tol Taman Medan di Petaling Jaya, malam tadi.

Mangsa bersama rakannya cuba mengelak dengan melalui lorong tunai di plaza tol berkenaan kemudian didakwa dibaling oleh lampu pandu arah (beacon) oleh anggota JPJ, sebelum motosikal yang ditunggang terbabas dan melanggar pula dua kereta yang sedang diperiksa.

<strong>Ketua Polis Daerah Petaling Jaya ACP Azmi Abu Kassim berkata, mangsa yang parah di bahagian kepala akibat kemalangan itu dikejarkan ke Pusat Perubatan Universiti Malaya (PPUM) untuk <a title=" 15 Klinik Dikenalpasti Mulakan Rawatan Hemodialisis" href="http://mynewshub.my/main/2014/06/13/15-klinik-dikenalpasti-mulakan-rawatan-hemodialisis/" target="_blank">rawatan</a>.</strong>

<strong>"Kami akan menyiasat dakwaan bapa mangsa itu. Buat masa ini keterangan daripada kedua-dua mangsa belum dapat diambil kerana masih menerima rawatan di PPUM," katanya dalam satu kenyataan.</strong>

Beliau berkata, pihaknya sudah mengambil keterangan pegawai dan anggota JPJ yang bertugas semasa sekatan dijalankan dan siasatan terperinci sedang dijalankan.

Susulan kejadian itu, beberapa komen yang menyebelahi mangsa dilihat dibuat di laman Facebook DTR serta mengecam tindakan anggota JPJ yang membaling lampu beacon berkenaan.

<a href="http://mynewshub.my/main/wp-content/uploads/2014/06/LanggarRoadblockJPJ.jpg"><img class="aligncenter wp-image-281327 size-large" src="http://mynewshub.my/main/wp-content/uploads/2014/06/LanggarRoadblockJPJ-549x733.jpg" alt="LanggarRoadblockJPJ" width="549" height="733" /></a>

Langsung berasa apa yang dilakukan oleh Mohd Fakrul Aiman untuk menunggang motosikal pada waktu malam tanpa lesen itu adalah satu kesalahan.

Pihak polis masih menjalankan siasatan kes berkenaan. - <strong>MYNEWSHUB.MY</strong>

Oleh :<strong> IKA</strong>