KUALA LUMPUR - Radio Televisyen Malaysia (RTM) komited untuk memberikan siaran terbaik dan berkualiti dalam menyiarkan kejohanan bola sepak Piala Dunia Brazil.

Ketua Setiausaha Kementerian Komunikasi dan Multimedia, Datuk Seri Abd Rahim Mohamad Radzi berkata penonton RTM diberi jaminan tidak akan kecewa dengan siaran 35 perlawanan, 24 siaran langsung dan 11 perlawanan tertunda.

"Seperti yang kita tahu, (siaran) sukan terbaik hanya di RTM," katanya selepas menjadi tetamu program SAMBARIA Khas Piala Dunia 2014, di Angkasapuri di sini pagi tadi.

Beliau turut melancarkan Kuiz SAMBARIA yang menawarkan hadiah bernilai lebih RM60,000.

RTM menyasar memperoleh tiga juta penonton untuk setiap perlawanan Piala Dunia.

SAMBARIA merupakan program bual bicara secara santai setiap Jumaat dan Sabtu pukul 12 tengah malam di TV2 sepanjang kejohanan berlangsung. - BERNAMA