<strong style="color: #000000">MOSCOW</strong><span style="color: #000000">: Seorang wartawan Rusia yang ditugaskan di London mengumumkan meletak jawatan dari tugasnya atas alasan sangat kecewa dengan cara liputan yang disiarkan oleh majikannya stesen televisyen RT (Russian Today) berkaitan pesawat Penerbangan Malaysia MH17 yang terhempas Khamis lalu.</span><br style="color: #000000" /><br style="color: #000000" /><span style="color: #000000">Sara Firth adalah wartawan kedua dari stesen televisyen berbahasa Inggeris itu yang meletakkan jawatan. Mac lalu seorang lagi wartawan meletakkan jawatan dengan alasan kecewa dengan liputan stesen itu berkenaan krisis di Ukraine.</span><br style="color: #000000" /><br style="color: #000000" /><span style="color: #000000">“Saya meletakkan jawatan hari ini. Saya sangat menghormati rakan setugas saya tetapi berpegang kepada kebenaran,” kata Firth menerusi laman Twitternya @Sara_Firth.</span><br style="color: #000000" /><br style="color: #000000" /><span style="color: #000000">Sementara itu stesen RT yang dibiayai kerajaan Rusia dalam reaksinya kepada AFP berkata “Firth telah meluahkan pendiriannya yang memilih kebenaran tetapi pihak kami mempunyai versi tersendiri mengenai maksud sebenar kebenaran”.</span><br style="color: #000000" /><br style="color: #000000" /><span style="color: #000000">“Kami percaya kebenaran adalah dari kaca mata wartawan kami di lapangan dan bukan apa yang dilaporkan oleh akhbar di London,” kata Anna Belkina seorang jurucakap stesen itu menerusi e-mel.</span><br style="color: #000000" /><br style="color: #000000" /><span style="color: #000000">Tambahnya, RT tidak terkejut dengan keputusan Firth itu kerana wartawan itu dikatakan pernah menyuarakan hasrat untuk bertukar kerja.</span><br style="color: #000000" /><br style="color: #000000" /><span style="color: #000000">Perletakan jawatan Firth adalah insiden terbaru yang dihadapi oleh RT susulan banyak kritikan dan bidasan yang dilemparkan terhadap stesen itu terutamanya menerusi laman Twitter.</span><br style="color: #000000" /><br style="color: #000000" /><span style="color: #000000">Firth membuat kenyataan selepas seorang blogger menuduh rakan sekerjanya, Polly Boiko mengambil rasuah untuk membantu menyebarkan penipuan Presiden Rusia Vladmir Putin mengenai perkara sebenar yang berlaku terhadap pesawat Penerbangan Malaysia MH17 yang terhempas di timur Ukraine pada Khamis.</span><br style="color: #000000" /><br style="color: #000000" /><span style="color: #000000">“Apa yang yang telah saya sebarkan?” tanya Boiko dalam reaksi balasnya.</span><br style="color: #000000" /><br style="color: #000000" /><span style="color: #000000">“Penipuan,” jawab Firth. “ Kami (wartawan) sememangnya bekerja untuk Putin. Kami diminta setiap hari untuk melaporkan perkara yang tidak benar.</span><br style="color: #000000" /><br style="color: #000000" /><span style="color: #000000">“Kami hanya makan gaji dan kerana itu kami harus mematuhinya,” tambahnya.</span><br style="color: #000000" /><br style="color: #000000" /><span style="color: #000000">Firth juga menukar nama akaun Twitternya @SaraFirth_RT bagi mengelak dari dikaitkan dengan saluran televisyen itu lagi.</span><br style="color: #000000" /><br style="color: #000000" /><span style="color: #000000">Laporan terakhirnya dari London adalah Selasa lalu.</span><br style="color: #000000" /><br style="color: #000000" /><span style="color: #000000">Amerika Syarikat sebelum ini berkata mereka percaya pesawat MH17 ditembak jatuh menggunakan peluru berpandu oleh kumpulan pemberontak Ukraine.</span><br style="color: #000000" /><br style="color: #000000" /><span style="color: #000000">Stesen RT bagaimanapun melaporkan pihak Ukraine yang harus dipersalahkan dengan mendakwa peluru berpandu telah dilancarkan oleh negara itu tanpa memaklumkan sistem terbabit juga berkemungkinan digunakan pihak kumpulan pemisah.</span><br style="color: #000000" /><br style="color: #000000" /><span style="color: #000000">RT sememangnya menjadi tumpuan atas laporannya yang ternyata berat sebelah dan cenderung kepada Moscow terutamanya berkaitan krisis di Ukraine.</span><br style="color: #000000" /><br style="color: #000000" /><span style="color: #000000">Mac lalu wartawannya, Liz Wahl membuat pengumuman meletak jawatan sewaktu satu siaran langsung.</span><br style="color: #000000" /><br style="color: #000000" /><span style="color: #000000">RT sebaliknya menuduh Wahl hanya cuba mempromosi diri. - Astro Awani </span>