JAKARTA - Bekas jeneral, Prabowo Subianto semalam mendaftarkan diri secara rasmi sebagai calon yang akan bertanding pada pilihan raya Presiden Indonesia.

Prabowo daripada parti Gerindra akan menentang calon Parti Demokratik Indonesia-Perjuangan (PDI-P), Joko Widodo yang dikenali sebagai Jokowi.

Parti Gerindra mendapat sokongan dari- pada empat buah lagi parti.

Jokowi yang juga Gabenor Jakarta pula mendapat sokongan daripada beberapa buah parti.

Namun, tinjauan pendapat menyatakan, Jokowi merupakan calon yang akan meme- nangi pilihan raya tersebut.

Beberapa penganalisis menyatakan, pengundi Indonesia lebih berminat memilih personaliti berbanding parti politik semasa memilih calon Presiden.

Prabowo memilih bekas Menteri Ekonomi, Hatta Rajasa sebagai calon regunya yang akan memegang jawatan Naib Presiden jika beliau memenangi pilihan raya.

Pilihan raya itu akan diadakan pada 9 Julai depan.

Jokowi memilih bekas Naib Presiden, Jusuf Kalla sebagai regunya untuk menghadapi pilihan raya itu.

Rekod ketenteraan Prabowo sebelum ini menjadi kontroversi.

Dia dituduh melakukan penyalahgunaan hak asasi manusia termasuk di Timur Leste sebelum negara itu merdeka.

Indonesia menduduki Timur Leste hingga tahun 1999.

Prabowo mengaku bertanggungjawab melakukan penculikan para pejuang Timor Leste semasa pemerintahan Suharto pada tahun 1998.

Dia disingkirkan daripada jawatan keten- teraan pada 1998.

Jokowi yang merupakan peminat muzik rock dan sebelum ini terlibat dalam pernia- gaan menjual perabot, pernah menjadi Datuk Bandar Solo di Jawa Tengah.

Dia memperkenalkan beberapa dasar baharu, antaranya pendidikan dan penjagaan kesihatan percuma.

Jokowi memenangi pilihan raya Datuk Bandar Jakarta pada tahun 2012.

Sejak itu, dia membina reputasi sebagai seorang pemimpin yang mampu memenangi hati rakyat.

Presiden Susilo Bambang Yudhoyono daripada Parti Demokratik tidak layak bertan- ding buat kali ketiga. - Agensi

&nbsp;