KUALA LUMPUR - Agensi Angkasa Negara (Angkasa) memaklumkan ruang udara Malaysia akan dihujani Meteor Delta Aquarids pada malam 28 dan 29 Julai ini.

Angkasa dalam satu kenyataan media memberitahu, hujan meteor itu adalah daripada buruj Aquarius yang dapat dilihat di langit bermula kira-kira pukul 10 malam sehingga subuh..

“Dijangkakan sebanyak 20 juraian meteor dapat disaksikan dalam masa sejam bagi kedua-dua malam tersebut.

“Peluang menyaksikan meteor ini adalah tinggi kerana pada ketika itu, langit berada dalam keadaan gelap memandangkan bulan masih berada di dalam fasa bulan baru,” kata kenyataan itu hari ini.

Menurut kenyataan itu. orang ramai yang mahu menyaksikan fenomena itu bagaimanapun perlu memastikan kawasan cerapan tiada awan dan jauh dari sumber cahaya terang.

Angkasa turut mengariskan beberapa `tips’ untuk menyaksikan juraian meteor tersebut seperti berikut:

1. Pilih kawasan yang lapang dan tidak dilindungi oleh bangunan dan pokok.

2. Pilih kawasan yang kurang gangguan pencemaran cahaya.

3. Membawa tikar, sleeping bag, ubat nyamuk, makanan dan minuman.

4. Laporkan kepada pihak berkuasa tentang lokasi keberadaan anda.

5. Elakkan pergi seorang diri. Sebaiknya pergi secara berkumpulan

6. Sekiranya keadaan langit berawan anda mungkin tidak kan nampak kemunculan juraian meteor tersebut.

7. Kawasan yang paling sesuai untuk melihat juraian meteor adalah di kawasan lapang seperti tepian pantai

Maklumat lanjut boleh diperoleh melalui laman web www.angkasa.gov.my. - mynewshub.my

&nbsp;