SINGAPURA - Pemerintah Singapura terpaksa mengemas kini sebuah iklan antiperjudian yang memaparkan seorang kanak-kanak bernama Andy dengan nada sedih memberitahu kawan-kawannya bahawa bapanya telah menggunakan semua wang simpanan keluarga kerana bertaruh bahawa pasu- kan Jerman akan memenangi Piala Dunia 2014.

Iklan terbitan Majlis Kebangsaan bagi Menangani Perjudian itu mula disindir di seluruh dunia selepas Jerman membenam Brazil 7-1 pada separuh akhir Piala Dunia baru-baru ini.

Orang ramai secara berjenaka memberitahu, iklan tersebut akan menggalakkan lebih ramai orang ber- judi berbanding sebaliknya berikutan kemenangan Jerman.

Ejekan terhadap iklan itu semakin lantang selepas Jerman menewaskan Argentina 1-0 awal semalam, sekali gus menepati ramalan bapa Andy dalam iklan itu.

Orang ramai kemudian memuat naik status di laman sosial untuk mengucapkan tahniah kepada Andy kerana bapanya menjadi kaya hasil pertaruhan tersebut.

"Andy, anda boleh meminta semula wang simpa- nan itu daripada bapa anda. Beritahunya supaya tidak berjudi lagi," kata Menteri di Kementerian Per- dagangan dan Industri, Teo Ser Luck di laman Facebooknya.

Iklan itu sebelum ini disiarkan untuk menasihati orang ramai supaya tidak bertaruh dalam perlawa- nan bola sepak menjelang Piala Dunia di Brazil. - Reuters

&nbsp;