LAHAD DATU - Ops Daulat di Timur Sabah akan tetap diteruskan walaupun kemungkinan Parlimen akan dibubarkan dan Pilihan Raya Umum ke-13 (PRU 13) diadakan dalam masa terdekat.

Panglima Angkatan Tentera Malaysia, Jeneral Tan Sri Zulkifeli Mohd Zin, berkata Ops Daulat tidak akan dihentikan lagi buat masa ini bagi membina keyakinan seluruh penduduk di sembilan kampung yang terjejas berhubung tahap keselamatan di kampung mereka.

Beliau berkata demikian pada sidang media di sini, tengahari tadi.

Hadir sama, Timbalan Pengarah 1 Jabatan Keselamatan Negeri dan Ketenteraman Awam (KDNKA) Bukit Aman, Datuk Abdul Rahman Hussin.- BHarian