Menurut laporan Guardian, Kotak Hitam Boeing 777 MH17 telah selamat tiba di Britain yang diiringi oleh pakar dari Malaysia dan anggota pemantauan Pertubuhan Penerbangan Awam Antarabangsa ICAO, kata suruhanjaya Penyiasat Khas kerajaan Ukraine menerusi laman Facebooknya.

Perdana Menteri Australia, Tony Abbott pula berkata terdapat kemungkinan banyak lagi mayat mangsa korban nahas pesawat MH17 masih berada dan terdedah di tapak lokasi nahas di timur Ukraine.

Dalam nahas Khamis lalu, semua 298 orang di dalam pesawat Malaysia Airlines itu, termasuk 28 warga Australia terbunuh selepas pesawat dilaporkan ditembak jatuh di kawasan dikuasai kumpulan pemisah pro-Russia itu. 

Memang ada kemungkinan banyak lagi mayat masih berada di sana, terdedah dalam cuaca musim panas di Eropah. Ia terdedah cuaca panas, serangan binatang dan sebarang perbuatan babitkan manusia," katanya dalam satu kenyataan. 

Sumber: The Guardian