KAHERAH– Abdel Fattah al-Sisi telah memenangi Pilihan Raya Presiden Mesir, lapor suruhanjaya negara itu.

Bekas panglima tentera yang telah menggulingkan Mohammed Morsi, iaitu Presiden pertama Mesir yang dilantik secara demokratik, menang majoriti dengan kiraan undi sebanyak 96.91 peratus dalam pemilihan yang dibuat minggu lepas.

Sisi menyeru agar rakyat Mesir berusaha keras bagi memulihkan kestabilan bagi mencapai 'kebebasan dan keadilan sosial'.

"Saya begitu teruja terhadap usaha dan tekad anda dalam fasa pembangunan akan datang. Anda telah lunaskan tanggungjawab anda dan sekarang adalah masa untuk berusaha keras," katanya dalam sebuah siaran televisyen sejurus keputusan pilihanraya diumumkan.

Jumlah pengundi yang direkodkan adalah 47 peratus; jauh lebih rendah daripada apa yang Sisi harapkan dan walaupun tempoh mengundi dilanjutkan selama tiga hari.

Pemimpin berhaluan kiri Hamdeen Sabahi pula berjaya meraih 3.09 peratus undi.

Keputusan pilihanraya serta majlis mengangkat sumpah Presiden yang bakal dilaksanakan hujung minggu ini secara tidak langsung mengesahkan permulaan era baru bagi bekas ketua militari itu,yang sebelum ini melakukan kekerasan terhadap pengikut Morsi dan Ikhwanul Muslimin.

Sisi berjanji untuk mengembalikan kestabilan negara serta memulihkan ekonomi selepas tiga tahun Mesir pergolakan politik.

Sisi menyatakan bahawa Mesir memerlukan masa selama 25 tahun untuk mencapai demokrasi sebenar dan juga vokal terhadap isu ruang aktiviti politik yang semakin mengecil akibat tuntutan demi tuntutan kebebasan yang sudah terlalu banyak dijalankan.

Beliau dijangkakan untuk mengangkat sumpah pada Ahad ini di hadapan Mahkamah Perlembagaan Tertinggi Mesir yang bakal dihadiri oleh penyokongnya dari segenap pelusuk negara itu.

Tidak lama selepas pengumuman keputusan akhir pilihan raya itu dibuat, Sultan Abdullah mengisytiharkan hari itu sebagai hari yang bersejarah dan bertitah supaya penyokong al-Sisi berganding bahu memulihkan negara itu.

<strong>"Kepada saudara dan rakan-taulan di Mesir...Beta menjemput anda semua ke sebuah sidang penderma...bagi membantu negara ini memulihkan krisi ekonominya," kata beliau.</strong>

Setiausaha luar Britain William Hague telah mengucapkan tahniah atas kemenangan Sisi dan menyatakan ketrujaan beiau untuk bekerjasama dalam pentadbiran baru itu.
Bagaimanapun, beliau menyarankan agar Sisi membuka ruang politik terutamanya berkenaan dengan hak kebebasab bersuara dan berpersatuan.

"Kami yakin cara terbaik bagi rakyat Mesir untuk mencapai harapan yang terpendam sejak revolusi pada  tanggal 25 Januari 2011 adalah melalui penyertaan dalam proses politik di mana semua golongan boleh turut serta."