<p style="text-align: justify;">New York – Seorang wanita dari China telah mengejutkan ejen-ejen hartanah di New York. Apa tidaknya, beliau membeli sebuah apartmen mewah bernilai $6.5 juta dolar untuk anak perempuannya yang baru berusia 2 tahun.</p>
<p style="text-align: justify;">Wanita itu berbuat demikian sebagai persediaan apabila anaknya itu memasuki kolej kelak.</p>
<p style="text-align: justify;">Menurut ejen hartanah Kevin Brown, wanita itu yakin anaknya akan memasuki salah satu daripada tiga universiti terkemuka di Amerika Syarikat.</p>
<p style="text-align: justify;">Universiti terbabit ialah Universiti Columbia, Universiti New York dan juga Harvard.</p>
<p style="text-align: justify;">Bagi tujuan itu, anaknya itu memerlukan sebuah rumah yang berhampiran dengan universiti tersebut.</p>
<p style="text-align: justify;">``Apabila wanita itu menyatakan demikian, saya pun bertanya kepadanya bila anaknya itu akan memasuki universiti tersebut.</p>
<p style="text-align: justify;">``Dia memberitahu anaknya itu baru berusia dua tahun. Saya amat terkejut apabila mendengar,’’ katan Brown.</p>