Nampaknya pemasangan kamera litar tertutup (CCTV) terutama jenis berkualiti adalah satu keperluan pada masa sekarang.

Sekurang-kurangnya ini antara cara terbaik untuk memudahkan mengesan penjenayah dan memeriksa modus operandi mereka setiap kali jenayah rompakan berlaku.

Contohnya berikutan kejadian rompakan yang berlaku di sebuah pasar mini di Kuantan semalam, video rakaman CCTV ketika jenayah dilakukan mula tersebar di laman sosial.

Kejadian dilaporkan berlaku jam 3.29 petang semalam di Indera Mahkota 16 dan dilakukan seorang lelaki berbaju oren. Sebelum merompak, suspek turut dirakam berlakon seperti pelanggan biasa kira-kira 10 minit sebelumnya.

<strong>Suspek dianggap berbahaya kerana menggunakan kekerasan dan bersenjatakan PARANG PANJANG ketika merompak.</strong>

Menerusi penyebaran rakaman ini, diharapkan ia dapat membantu menjejak penjenayah ini secepat mungkin. <strong>#mynewshub</strong>

<strong>Oleh: REM RAMZI</strong>