KUALA LUMPUR - Hampir kesemua kawasan di seluruh negara mencatatkan Indeks Pencemaran Udara (IPU) baik setakat 8 pagi Ahad.

Menurut laman sesawang Jabatan Alam Sekitar (JAS), hanya empat kawasan mencatatkan bacaan IPU sederhana iaitu Pasir Gudang (56), Bakar Arang, Sungai Petani (56), Miri (55) dan Sibu (51).

Bacaan IPU antara 0 dan 50 dikategorikan baik, 51 hingga 100 (sederhana), 101 ke 200 (tidak sihat), 201 hingga 300 (sangat tidak sihat) dan 300 ke atas (berbahaya).

Orang ramai boleh merujuk portal www.doe.gov.my untuk mengetahui bacaan IPU semasa. - BERNAMA