KUALA LUMPUR - Putrajaya, Taiping dan Kemaman antara 18 kawasan merekodkan bacaan Indeks Pencemaran Udara (IPU) sederhana setakat 8 pagi ini.

Menurut portal Jabatan Alam Sekitar (JAS), Putrajaya merekodkan bacaan IPU 53, Kampung Air Putih, Taiping (53) dan Kemaman (55).
Kawasan lain ialah Jerantut (51), Seberang Jaya 2, Perai (53), Jalan Tasik, Ipoh (55), SK Jalan Pegoh, Ipoh (56), Nilai (57), Bakar Arang, Sungai Petani (58), Pasir Gudang (59), Seri Manjung (59), Tanjung Malim (60), Kuala Selangor (61), Shah Alam (63), Petaling Jaya (64), Batu Muda, Kuala Lumpur (65), Cheras, Kuala Lumpur (65) dan Pelabuhan Klang (74).

Bacaan IPU antara 0 dan 50 dikategori sebagai baik, 51 hingga 100 (sederhana), 101 ke 200 (tidak sihat), 201 hingga 300 (sangat tidak sihat) dan 300 ke atas (berbahaya).

Orang ramai boleh merujuk portal http://www.doe.gov.my untuk mengetahui bacaan IPU semasa. - BERNAMA