<strong>Tindakan seorang individu menyebarkan status memaklumkan beberapa buah masjid kononnya bertegas akan menghalang ejen McDonalds daripada mengagihkan makanan percuma Jumaat ini dilihat sebagai perbuatan tidak bertanggungjawab.</strong>

Status berkenaan menyebut pengurusan kira-kira empat buah masjid kononnya telah komited akan tidak membenarkan kawasan <strong><a title=" Baik Hati.. Awal Ashaari Tumpangkan Bangla Ke Masjid" href="http://mynewshub.my/main/2014/07/30/baik-hati-awal-ashaari-tumpangkan-bangla-ke-masjid/" target="_blank">masjid </a></strong>mereka dijadikan pusat agihan oleh ejen-ejen McDonalds dan kehadiran mereka dikutuk keras.

<a href="http://mynewshub.my/main/wp-content/uploads/2014/08/Recently-Updated58.jpg"><img class="aligncenter size-full wp-image-297246" src="http://mynewshub.my/main/wp-content/uploads/2014/08/Recently-Updated58.jpg" alt="MasjidMcD" width="530" height="259" /></a>

Di laman Facebook berkenaan turut didedahkan nama pihak pengurusan masjid yang dihubungi kononnya mengeluarkan kenyataan berkenaan.

Pemeriksaan lanjut Mynewshub.my, dengan kesemua pengurusan masjid yang dimaksudkan menunjukkan mereka sebenarnya hanya tidak membenarkan perbuatan berkenaan ekoran tiada lagi surat dari pihak<strong><a title="Makan Nasi Bungkus Kat McDonalds … Motif?" href="http://mynewshub.my/main/2014/08/04/boikot-mcdonalds-tapi-makan-nasi-bungkus-kat-situ-motif/" target="_blank"> McDonalds</a></strong> mahupun pihak Jabatan Kemajuan Islam Malaysia (JAKIM).

Di ruangan komen Facebook pengguna berkenaan, dikatakan semua pihak pengurusan masjid itu dikatakan mengutuk sekeras-kerasnya kawasan masjid dijadikan sebagai pusat agihan.

Masjid yang terlibat yang mana didedahkan nama pihak pengurusannya ialah Masjid Negara, Masjid Wilayah Persekutuan, Masjid Sultan Salahuddin Abdul Aziz Shah dan Masjid al-Muqarabbin, Bandar Tasik Selatan.

<strong>Contohnya, komen berkaitan kenyataan yang didakwa dikeluarkan oleh pengurusan Masjid Wilayah Persekutuan yang mengatakan mengutuk sekeras-kerasnya tindakan McDonalds menjadikan kawasan masjid sebagai pusat agihan.</strong>

<strong>"Ustaz (tidak didedahkan namanya) dari masjid Wilayah Persekutuan mengutuk sekeras kerasnya rancangan McD Malaysia untuk jadikan masjid pusat agihan," menurut laman Facebook berkenaan.</strong>

<a href="http://mynewshub.my/main/wp-content/uploads/2014/08/FacebookKebencian.jpg"><img class="aligncenter size-full wp-image-297248" src="http://mynewshub.my/main/wp-content/uploads/2014/08/FacebookKebencian.jpg" alt="FacebookKebencian" width="570" height="338" /></a>

Bagaimanpun, pihak pengurusan masjid berkenaan kesal apabila individu itu sebenarnya telah memutarbelitkan jawapan yang diberikan pihak masjid.

<strong>"Saya beritahu pada dia, kita perlukan surat dari pihak McDonalds untuk perkara seperti ini dan ia diserahkan kepada majikan untuk perhatian sebelum sebarang keputusan diambil.</strong>

<strong>"Sehingga kini kami pun tidak diberi sebarang makluman rasmi dari pihak JAKIM mahupun masjid berkaitan perkara ini.</strong>

<strong>"Saya kesal, ada pihak yang menjual nama pengurusan masjid seperti ini untuk kepentingan mereka," katanya ketika dihubungi Mynewshub.my</strong>

Mereka juga kesal digambarkan seperti mewujudkan kebencian dengan pihak pengurusan restoran McDonalds padahal apa yang dikatakan pada awalnya berbeza.

Tidak dapat difahamkan apa tujuan individu berkenaan memutarbelitkan jawapan semua wakil pengurusan masjid berkenaan selain mewujudkan kebencian jemaah yang bakal hadir Solat Jumaat nanti kepada ejen-ejen McDonalds yang sudah pastinya ramai yang Muslim. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>